विजय प्रताप ¨सह चौहान, इटावा: आरएसएस द्वारा संचालित सरस्वती विद्या मंदिर स्कूल में असम के रहने वाले जनजाति छात्र शिक्षा के क्षेत्र में झंडे गाड़ रहे हैं। इन छात्रों को आरएसएस द्वारा अपने खर्चे पर इन स्कूलों में पढ़ाया जा रहा है। बीते वर्ष इन्हीं में से एक छात्र ने इंजीनिय¨रग की पढ़ाई भी शुरू कर दी है। इन बच्चों को अलग से छात्रावास की सुविधा दी गई है जहां इनको संस्कारित किया जा रहा है।

इटावा के मोतीझील कॉलोनी स्थित सरस्वती विद्यालय मंदिर में असम राज्य की जनजाति के 23 बच्चे शिक्षा ग्रहण कर रहे हैं। ये ऐसे बच्चे हैं जिनके या तो मां-पिता नहीं हैं या इतने गरीब हैं कि इनका पालन-पोषण व शिक्षा दिलाने में असहाय हैं। यहां पढ़ रहे इन बच्चों से फीस नहीं ली जाती और पाठ्य सामग्री, कपड़े, भोजन, यूनीफॉर्म और आवास सब कुछ निशुल्क उपलब्ध है। यह कहा जा सकता है कि इन बच्चों को पूरी तरह गोद ले लिया गया है। विद्यालय प्रबंधक डा. सर्वेश ¨सह भदौरिया व प्रधानाचार्य रघुवीर शरण पाठक का कहना है कि सिर्फ ¨हदी विषय को छोड़ दें तो ये बच्चे अन्य विषयों में अच्छा प्रदर्शन कर रहे हैं।

बकौल प्रधानाचार्य तीन वर्ष से इन बच्चों के सभी खर्च का प्रबंध आरएसएस के वनवासी कल्याण आश्रम व सेवा भारती प्रकल्पों द्वारा समाज के लोगों के सहयोग से किया जा रहा है। इस विद्यालय में इस वर्ष भी कक्षा तीन में ऐसे ही एक बच्चे को प्रवेश दिया गया है। यह जानना दिलचस्प है कि अकेले उत्तर प्रदेश में सिर्फ असम के ही डेढ़ हजार से अधिक बच्चे इस प्रकार लाभान्वित हो रहे हैं।

असम के कोकराझार का'लाल'कर रहा बीटेक

असम के वनवासी क्षेत्रों के इन बच्चों में से सबसे बड़ी कामयाबी का झंडा पिछले साल लगभग 84 प्रतिशत अंकों से इंटरमीडिएट पास करने वाले सुखलाल हसदा ने गाड़ा। यूपीटीयू में बेहतर प्रदर्शन करते हुए उसने इंजीनिय¨रग में प्रवेश पाने में सफलता पाई और अब इटावा के बाबा साहब डा. भीमराव अंबेडकर कृषि महाविद्यालय से बीटेक मैकनिकल थर्ड सेमेस्टर कर रहा है। असम में कोकराझार के गांव कोपरा के सुखलाल हसदा को तत्कालीन प्रांत सेवा प्रमुख महेश जी ने 2005 में फर्रुखाबाद के श्याम नगर स्थित सरस्वती विद्या मंदिर में कक्षा तीन में प्रवेश दिलाया था। वहां से हाई स्कूल पास करने के बाद 11वीं में इटावा के सरस्वती विद्या मंदिर में प्रवेश मिलाए जहां से 2015 में बेहतरीन अंकों से न सिर्फ इंटरमीडिएट किया बल्कि इंजीनिय¨रग में भी प्रवेश पाया।

सुबह चार बजे उठकर करते हैं पढ़ाई

आरएसएस प्रचारक राम प्रकाश पांडे बताते हैं कि यहां बच्चे सुबह चार बजे उठकर एक घंटा पढ़ाई के बाद वंदना, हनुमान चालीसा, आरएसएस के विभिन्न गीत आदि के पश्चात नहाने के बाद नाश्ता कर साइकिलों से विद्यालय पहुंचते हैं। स्कूल से लौटने के बाद बच्चे ही मिलकर खाना बनाते हैं और सभी मिलकर खाते हैं। शाम को यहां आरएसएस की शाखा व खेलकूद होते हैं।